Лудвиг е настойник на своя племенник Конрадин от Хоенщауфен, урежда му херцогството Швабия и го придружава през 1267 г. в неговия поход в Италия до Верона. Той се оттегля навреме обратно и така не е замесен на екзекуцията на Конрадин през 1268 г. в Неапол. Конрадин поставил Лудвиг за свой наследник и чрез „Конрадинското дарение“ получава нови територии в Горен Пфалц, около Зулцбах на Дунав, в Югозападна Бавария и Баварска Швабия. Освен това той получава ръката на Матилда Хабсбургска, дъщерята на крал Рудолф I Хабсбургски. Лудвиг помага на Хабсбургите и на своя тъст против бохемския крал Отокар II, получава през 1276 г. неговата титла Курфюрст и участва през 1278 г. в битката на Моравското поле (26 август 1278), в която Отокар е убит.